На основу Одлуке Општинског Већа општине Рача бр.021-435/2022-II-01, Комисија за спровођење поступка отуђење моторног возила у јавној својини путем прикупљања писмених понуда, објављује дана 23.01.2023.год.

**ЈАВНИ ОГЛАС О СПРОВОЂЕЊУ ПОСТУПКА ЗА ОТУЂЕЊЕ ЧЕТИРИ МОТОРНА ВОЗИЛА ПУТЕМ ПРИКУПЉАЊА ПИСМЕНИХ ПОНУДА**

Предмет

– Покреће се поступак за отуђење четири моторна возила путем прикупљања писмених понуда и то:

1. **FIAT PUNTO CLASSIC 1.2 60 KS 5P LPG** , број шасије ZFA18800007034570, број мотора 188A40006159822, снага мотора 44 КW, запремина мотора 1242, боје 7Б СИВА СВЕТЛА МЕТАЛИЗИРАНА, број седишта за седење 5, погонско гориво-бензин-гас,исправан,регистрован,Опшина Рача је први власник. Произведена 2011 године.

 **Почетна цена утврђена је у износу од: 171.128,30 дин.**

1. **FIAT PUNTO CLASSIC 1.2 ЕМОТIОN,** број шасије ZFA18800007043190, број мотора 188A40006349483,снага мотора 44 КW, запремина мотора 1242, боје 5Б ПЛАВА СВЕТЛА МЕТАЛИЗИРАНА, број седишта за седење 5, погонско гориво-бензин-гас,исправан,регистрован,Опшина Рача је први власник. Произведена 2011 године.

 **Почетна цена утврђена је у износу од: 236.152,08 дин.**

1. **DACIA DUSTER AMBIANCE 1.6 16V 4X4** број шасије UU1HSDCVG54805716, број мотора H4MD730R002186,снага мотора 84 КW, запремина мотора 1598, боје 7Д СИВА ТАМНА МЕТАЛИЗИРАНА, број седишта за седење 5, погонско гориво-безоловни бензин,исправан,регистрован,Опшина Рача је први власник. Произведена 2016 године.

 **Почетна цена утврђена је у износу од: 737.389,75 дин.**

1. **OPEL ASTRA CLASIC Z16 XE,** број шасије WOLOTGF695G023328, број мотора Z16XE2ODZ6191,снага мотора 74 КW, запремина мотора 1598, боје 7M СИВА МЕТАЛИЗИРАНА, број седишта за седење 5, погонско гориво-бензин-гас,исправан,регистрован,Опшина Рача је први власник.Произведена 2005 године.

 **Почетна цена утврђена је у износу од: 105.758,94 дин.**

Поступак – Отуђење се спроводи путем прикупљања писмених понуда.

**Депозит** се уплаћује на рачун општине Рачаброј **840-813151843-24 по моделу 97, са позивом на број 34-086. у износу од 10% од почетне цене возила.**

Право учешћа по овом огласу имају сва физичка, правна лица и предузетници који доставе благовремене и потпуне пријаве, а уз пријаву доставе оригинал доказа о уплати депозита.

Учесници који нису успели у поступку прикупљања писмених понуда, а имали су уредну документацију имају право на повраћај депозита у року од осам дана од дана отварања писмених понуда. **У пријави обавезно назначити број рачуна на који ће се извршити повраћај депозита.**

Трошкове пореза на пренос апсолутних права и све остале трошкове сноси купац. Путничка возила се продају у виђеном стању, без права на рекламацију.

Рок плаћања не може бити дужи од 8 дана од дана потписивања купопродајног уговора. Рок за потписивање уговора је три дана од дана пријема одлуке Општинског већа о избору купца. Тек након уплате купопродајне цене од стране купца и након достављања доказа о извршеној уплати купац стиче власништво над путничким возилом.

Критеријум за избор најповољнијег понуђача је висина понуђене купопродајне цене, а уколико два или више учесника понуде исту цену откупа предмета отуђења, као најповољнији сматраће се онај учесник који понуди краћи рок исплате.

Право учешћа има домаће или страно правно или физичко лице (у даљем тексту: понуђач). Уколико проглашени купац одустане од куповине, односно ако не плати у целости купопродајну цену или не закључи уговор, Општинско веће Општине Рача задржава право да изабере следећу рангирану најповољнију понуду.

Непосредан увид у документацију везану за предмет отуђења или увид у стање предмета отуђења, заинтересована лица могу остварити од дана објављивања овог огласа, сваког радног дана, искључиво у времен уод 09:00 до 15:00 часова, на адреси Општине Рача,Карађорђева 48 Рача,уз претходну најаву телефоном.

Подношење пријаве

**Пријава коју подноси правно лице обавезно садржи**: назив, седиште, број телефона и е-маил и мора бити потписана од стране овлашћеног лица. Уз пријаву обавезно је приложити извод из регистра привредних субјеката надлежног органа и потврду о пореском идентификационом броју.

**Пријава физичког лица обавезно садржи:** име и презиме, адресу, број личне карте, матични број и број телефона, е-маил и мора бити потписана. У случају да подносиоца пријаве заступа пуномоћник, пуномоћје за заступање мора бити специјално и оверено код јавног бележника а ако га заступа законски заступник или други заступник уписан у регистар легитимише се извод из регистра. Пријава, са припадајућом документацијом, доставља се на адресу: Општинска управа општине Рача Комисија за спровођење поступка отуђења моторних возила у јавној својини општине, 34210 Рача, Карађорђева 48, са обавезном назнаком на лицу коверте: „ПРИЈАВА ЗА КУПОВИНУ МОТОРНОГ ВОЗИЛА ПУТЕМ ПУТЕМ ПРИКУПЉАЊА ПИСМЕНИХ ПОНУДА“, поштом или лично прекописарнице Општине. **У пријави и на самој коверти обавезно назначити на које возило се односи Ваша пријава односно понуда.**

**Уз пријаву учесник доставља Изјаву оверену од стране нотара да прихвата све услове из овог огласа , доказ о уплаћеном депозту и очитану личну карту.**

Рок за подношење пријаве је 10 (десет) дана од дана објављивања огласа на сајту Општине Рача.Свака пријава која буде примљена после крајњег рока за достављање понуда сматраће се неблаговременом, а непотпуном се сматра она која не садржи све што је прописано, ако нису приложене све исправе како је то предвиђено, односно ако не садржи све податке предвиђене огласом или су подаци дати супротно објављеном огласу.

Све додатне информације могу се добити на контакт телефон 069/734623

КОМИСИЈА ЗА СПРОВОЂЕЊЕ ПОСТУПКА

 ОТУЂЕЊЕ МОТОРНИХ ВОЗИЛА У ЈАВНОЈ СВОЈИНИ ОПШТИНЕ

Број: 46-7/2023-IV-00

Датум: 23.01.2023. године